STEC ลุ้น Q2 โตต่อ! รับงานใหม่-เงินปันผลหนุน แถม “แบ็คล็อก” แน่นแตะ 1 แสนลบ.
STEC ลุ้นไตรมาส 2/65 โตต่อ รับงานใหม่-เงินปันผลหนุน แถม “แบ็คล็อก” แน่นแตะ 1 แสนลบ. แนะซื้อเป้า 17.50 บาท
STEC  ลุ้นไตรมาส 2/65 โตต่อ รับงานใหม่-เงินปันผลหนุน แถม “แบ็คล็อก” แน่นแตะ 1 แสนลบ. แนะซื้อเป้า 17.50 บาท
25 พ.ค. 2565

บล.เคทีบีเอสที ระบุในบทวิเคราะห์วันนี้ (18 พ.ค.2565) ว่า บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC คงคำแนะนำ “ซื้อ” และราคาเป้าหมาย 17.50 บาท STEC รายงานกำไรสุทธิไตรมาส 1/2565 ที่ 232ล้านบาท เพิ่มขึ้น 17%เทียบช่วงเดียวกันของปีก่อน แต่ลดลง 38% เทียบไตรมาสก่อนหน้า เนื่องจากในไตรมาส 4/2564 บริษัทมีกำไรพิเศษจากการปรับ fair value ในอสังหาริมทรัพย์เพื่อการลงทุน หากเทียบกำไรปกติเพิ่มขึ้น 17% เทียบช่วงเดียวกันของปีก่อนแต่ปรับลงเล็กน้อย 1% เทียบไตรมาสก่อนหน้า ใกล้เคียง
ตลาดคาดกำไรปกติที่ขยายตัวเทียบช่วงเดียวกันของปีก่อนหนุนโดย GPM ที่ดีขึ้นเป็น 5.7% จากไตรมาส1/2564 ที่ 5.1% เป็นไปตามการส่งมอบโครงการรัฐสภาแล้วในช่วงไตรมาส 2/2564 ด้านกำไรปกติที่ลงเล็กน้อย เทียบไตรมาสก่อนหน้า เป็นผลจาก SG&amp;A ที่เพิ่มขึ้นกลับสู่ระดับปกติเนื่องจากไตรมาส 4/2564 บริษัทมีการกลับค่าใช้จ่ายโบนัสพนักงาน แต่ offset บางส่วนโดยรายได้ก่อสร้างที่ยัง progress ได้ต่อเนื่องหลังสถานการณ์ COVID-19ในแคมป์คลี่คลายขึ้น
ทั้งนี้คงประมาณการกำไรปกติปี2565 ที่ 1.1 พันล้านบาท (โต 60% เทียบช่วงเดียวกันของปีก่อน) เบื้องต้นเราประเมินกำไรปกติไตรมาส 2/2565 จะขยายตัว เทียบช่วงเดียวกันของปีก่อน, เทียบไตรมาสก่อนหน้า ตามการเริ่มงานใหม่ทั้งทางคู่เด่นชัย-เชียงราย-เชียงของและสายสีม่วงใต้ รวมถึงได้อานิสงส์จากรายได้เงินปันผลจากเงินลงทุนใน GULF และ TSE
ด้านราคาหุ้นปรับตัวลง และ underperform SET -7% ใน 3 เดือน แต่กลับมา in line กับ SET ใน 1 เดือน ยังคงคำแนะนำ “ซื้อ” โดยประเมินผลการดำเนินงานไตรมาส 2/2565 จะโตต่อเนื่อง และจะเร่งตัวมากขึ้นในครึ่งหลังปี 2565 ขณะที่บริษัทยังมี backlog สูงในระดับถึง 1 แสนล้านบาท (รวมงานอู่ตะเภา) อีกทั้ง ยังมี catalyst จากโครงการสายสีส้มที่มีโอกาสเปิดขายซองในช่วงกลางปี 2565